**7., 8. razred: Izbirni predmet RASTLINE IN ČLOVEK – *pouk na daljavo***

**Torek, 7. 4. 2020 začetek naloge, \_\_\_\_\_\_\_\_\_\_\_ konec naloge**

Zaporedna ura: 3., 4., 5., 6.

**Naloga: Vzgoja sadik za moj prvi vrtiček**

Narava se prebuja, prihajajo topli spomladanski dnevi in pravi čas je, da začnemo misliti na naše vrtove.

Vem, da imate doma vsi vrtove in njive. Zelenjava z domačega vrta je bolj okusna saj je naravno pridelana. Ponosni smo, ko jo vzgojimo, saj vanjo vložimo svoje znanje in trud. Kako ponosni smo, ko iz tistih drobcenih semen, ki smo jih položili v zemljo, zrastejo rastline z bujnimi plodovi. Kako slastna je prva solatka z domačega vrta. Tudi zadrževanje v cvetličnem vrtu vzbudi pri človeku prijetne občutke.

Letos boš tudi ti postal mali vrtnar.

Za začetek:

* Prosi starše, da ti pokažejo semena vrtnin, ki jih imajo mogoče še od lani ali pa so jih kupili že letos. Sestavil boš tabelo z zbirko semen, ki jh najpogosteje sejete na vrtu. Pregledal boš vrečke semen in dopolnil tabelo. Če ti kaj ne bo šlo, prosi starše za pomoč.
* V zvezek napiši naslov, prepiši tabelo in jo izpolni.

|  |  |  |  |  |  |
| --- | --- | --- | --- | --- | --- |
| rastlina | kaljivost semena | setev v gredo/lonček | setev na prosto | presajanje | obiranje |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

* S pregledom semen si ugotovil, da je sedaj še pravi čas, da semena paradižnika, paprike, kumaric, bučk, zelja, raznih zelišč, tudi nekaterih cvetic...sejemo v posode ali grede.
* Odpri si spletno stran in preberi (setev, pikiranje, presajanje)

<https://www.semina.si/setev-in-vzgoja-sadik-doma/>

* **Tvoja naloga: SETEV IN VZGOJA SADIK**

**SETEV**

Pripravil si boš:

- posodo (malo večji cvetlični lonček, ali cvetlično korito)

- primerno prst

- seme poljubne rastline (paradižnik, paprika, bučke, zelišča...) Če želiš si lahko izbereš dve vrsti rastlin, ki jih poseješ ločeno.

Postopek:

Posodo napolni s prstjo. Na zemljo na redko položi posamezna semena in jih prekri s tanko plastjo zemlje. (Na vrečko poglej, ali tvoje seme kali v temi ali na svetlobi). Po vrhu previdno zalij, najbolje s pršilko.

Seme veliko zelišč kali  obvezno na svetlobi!

Postavi na primerno toplo in zračno mesto. Vsak dan opazuj, zemlja se ne sme izsušiti, zato zalivaj, vendar previdno. Če boš preveč zalival, se ti lahko razvije plesen.

Ko bodo rastline vzkalile, posodo postavi na svetlo mesto. Glej, da se ti rastline ne bodo "pretegnile" (prehitro zrasle v višino). Če bo zunanja temperatura primerna, lahko posodo postaviš ven.

* Celoten postopek fotografiraj.

**PIKIRANJE SADIK**

Ko se med kličnima lističema pokažejo prvi pravi lističi, pikiramo (skupaj razviti 4 lističi). To pomeni, da te male rastlinice presadimo v lonce, kjer imajo več prostora za rast in razvoj.

* Oglej si posnetek in tako tudi sam naredi s tvojimi rastlinami.

<https://www.youtube.com/watch?v=n4o0DUzimdI>

<https://www.youtube.com/watch?v=k-3gPGWPj60>

**PRESAJANJE**

Običajno pričnemo s presajanjem na prosto, ko je dovolj toplo. Čas presajanja je odvisen od vremena in od tega, katere vrste presajamo. Če pričakujemo hladen pomladanski zrak, mlade rastlinice obvezno zaščitimo z agrokopreno.

**POŠILJANJE NALOGE**

* **Celoten postopek od sejanja, pikiranja in presajanja fotografiraj. Kakšno fotografijo mi vsak teden pošlji, vse fotografije, ki jih narediš, shrani v mapo in ko se vidimo, boš to predstavil.**

Na teh naslovih si lahko ogledaš vrtnarjeva opravila po mesecih in izbor različnih semen.

<https://www.kalia.si/Vrt-po-mesecih/April/>

<https://www.semenarna.si/f/docs/Vrtnarjenje/Veliki-vrtni-katalog-Semenarna-katalog-2017-WEB_manjsa.pdf>

**Preizkusiš se lahko tudi z vrtnarjenjem direktno na vrtu. Prosi starše, da ti dodelijo eno gredico. Odloči se, kaj boš posejal in za to redno skrbel. Pridelek bo sigurno zagotovljen.**

**Redno dokumentiraj.**

**Naj ti dobro raste.**

Učiteljica Lilijana